
TILSLUTNINGSAVTALE TIL KOSTHOLDSPARTNERSKAPET
mellom
(part/virksomhet)
(i det følgende virksomheten)
og
Helse- og omsorgsdepartementet


1. Det vises til avtale om Kostholdspartnerskapet av 12.10.2026, med vedlegg («Kostholdspartnerskapet»). Virksomheten slutter seg herved til Kostholdspartnerskapet og vil, innenfor rammen av egne mål og prioriteringer, arbeide i tråd med partnerskapets overordnede målsetninger. 

Kostholdspartnerskapets overordnede formål er å føre til et mer helhetlig, forpliktende og målrettet samarbeid mellom matbransjen og helsemyndighetene for å gjøre det enklere for forbrukeren å ta sunnere valg. Målet er å øke andel av befolkningen som har et kosthold i tråd med de nasjonale kostrådene, og vri forbruket i en sunnere retning. 

Kostholdspartnerskapet omfatter åtte innsatsområder som nærmere beskrevet i Kostholdspartnerskapet, pkt. 4:

1. Reduksjon av saltinnholdet i næringsmidler/matretter og reduksjon av befolkningens inntak av salt. 
2. Reduksjon av tilsatt sukker i næringsmidler/matretter og reduksjon av befolkningens inntak av tilsatt sukker.  
3. Reduksjon av mettet fett i næringsmidler/matretter og reduksjon av inntaket av mettet fett i befolkningen.  
4. Øke befolkningens forbruk av frukt, bær og grønnsaker.  
5. Øke befolkningens forbruk av grove kornprodukter. 
6. Øke befolkningens forbruk av fisk og sjømat. 
7. Øke befolkningens forbruk av melk og meieriprodukter med mindre fett. 
8. Påvirkning av forbrukeratferd for å bidra til sunnere kosthold gjennom bevisste og ubevisste valg hos forbruker.  

Partene skal arbeide for å bidra til målene i de innsatsområdene som er relevante for den enkelte part og med de aktiviteter de kan påvirke.

2. Aktørene fastsetter egne målsetninger innen relevante innsatsområder som støtter opp under partnerskapets overordnede mål, jf. Kostholdspartnerskapet pkt. 5. Målsetningen(e) bør være mulige å operasjonalisere (spesifikke, målbare, akseptable, realistiske og tidsbestemte), og oversendes helsemyndighetene innen tre måneder etter tilslutning til partnerskapet. Oppfølging av aktørenes måloppnåelse gjennomføres årlig i form av en kortfattet rapport som sendes helsemyndighetene, senest innen utgangen av mars.

3. Deltakerne i arbeidet med Kostholdspartnerskapet skal til enhver tid opptre i samsvar med konkurranselovgivningen, herunder ha et bevisst forhold til regelverket i kontakten seg imellom. Rapportering og annen deling av informasjon mellom partene skal skje innenfor konkurransereglenes rammer

Overordnede konkurranserettslige retningslinjer er utarbeidet og finnes i vedlegg 1 til Kostholdspartnerskapet. 

4. Tilslutningsavtalen innebærer ingen økonomiske forpliktelser for partene, som selv dekker kostnadene ved sin innsats under avtalen, jf. Kostholdspartnerskapets punkt 7. Eventuell manglende oppnåelse av virksomhetens innsendte mål medfører ikke rettslig ansvar eller kontraktuelle sanksjoner, jf. Kostholdspartnerskapets punkt 5.

5. Tilslutningsavtalen trer i kraft fra den dato den er undertegnet, og har samme varighet som Kostholdspartnerskapet om den ikke bringes til opphør av en av partene. 

Hver av partene kan ensidig tre ut av tilslutningsavtalen med én måneds skriftlig varsel til sekretariatet for Kostholdspartnerskapet. Dersom Kostholdspartnerskapet endres på en slik måte at en tilsluttet virksomhet ikke aksepterer dette, kan virksomheten ensidig tre ut av partnerskapet fra det tidspunktet endringene trer i kraft ved skriftlig varsel til sekretariatet.

6. Tilslutningsavtalen utarbeides i to eksemplarer, ett til hver av partene. 



Oslo, 12. Oktober 2026





[Navn]							[Navn]
Helse- og omsorgsdepartementet				[Virksomhet] 


Vedlegg:
Kopi av Kostholdspartnerskapet med vedlegg

